Title: Správa o ekonomickej situácii v zdravotníctve za obdobie
Author: Eva Blahová
Company: Ministerstvo zdravotnítva SR

Informácia o vyhodnotení plnenia opatrení na zamedzenie nárastu dlhov za január až september 2001

	V zmysle uznesenia vlády SR č. 502 zo 6. júna 2001 k stavu záväzkov zdravotníckych zariadení s dôrazom na záväzky voči dodávateľom energií, Sociálnej poisťovni, Národnému úradu práce a dodávateľom liekov a zdravotníckych pomôcok a dlhov zdravotných poisťovní za lieky a špeciálny zdravotnícky materiál a návrh na ich riešenie, v bode D.8 ukladá ministrovi zdravotníctva predkladať štvrťročne na rokovanie vlády vyhodnotenie plnenia opatrení na zamedzenie nárastu dlhov.
 
A. Vývoj financovania zdravotníckych zariadení a zdravotných poisťovní za   január až september 2001

Ministerstvo zdravotníctva SR vykonalo vyhodnotenie vývoja financovania z údajov, ktoré predložili zdravotnícke zariadenia a zdravotné poisťovne podľa štruktúry uvedenej v nasledovných tabuľkách.

Porovnanie príjmov zdravotných poisťovní z poistného za sledované obdobie rokov 2000 a 2001											
Tab.č.1									                               v mil. Sk
| Skutočné zdroje ZP  z poistného I.-IX.2001 | Predpokladané   príjmy z poistného do konca roka 2001 | Skutočné zdroje ZP z poistného I.-IX.2000 | Rozdiel porovnávaných období r.2001 a r.2000 | v %
| | okt..–dec. 2001 | spolu r.2001 | | |
Prevod z predch. obdobia k 1.01.2001 | 1 901,92 | | 1 901, 92 | 2 057, 93 | |
Príjmy bežného roka | 35 244, 30 | 12 209, 43 | 47 453, 73 | 32 153, 76 | 3 090, 54 | 9,61
-výber poistného | 25 000, 28 | 8 688, 56 | 33 688, 84 | 22 899, 43 | 2 100, 85 | 9,17
-plán.platba štátu | 9 934, 38 | 3 259, 92 | 13 194, 31 | 8 818, 95 | 1 115, 44 | 12,65
-platba NÚP | 309, 63 | 260, 94 | 570, 57 | 435, 39 | -125,76 | -28,88
Zdroje ZP celkom | 37 146, 22 | 12 209, 43 | 49 355, 64 | 34 211, 69 | 2 934, 52 | 8,58

Výber poistného r.2000: z toho 578 000 tis.Sk –ŽSR
V zdrojoch nie sú uvedené zápočty v súlade s uznesením vlády 485/2000 (oddĺženie ZZ voči SP), návratné finančné výpomoci, výsledok prerozdelenia a iné príjmy

	Rozdielne údaje vo výbere poistného uvedené vo vyššie  uvedenej tabuľke č.1 a v prílohe č. 1 sú spôsobené tým, že Spoločná zdravotná poisťovňa nahlásila správcovi osobitného účtu do prerozdelenia o 222, 7 mil. Sk menej ako je uvedený výber poistného zo Spoločnej zdravotnej poisťovne v mesačných hláseniach MZ SR.
V porovnaní s rovnakým obdobím roku 2000 sa zvýšil výber poistného o 9,17%, platba štátu o 12,65% a platba NÚP poklesla o 28,88%. Vo finančnom vyjadrení sa zdroje zdravotného poistenia za mesiace január až september  2001 navýšili  o 2 934, 52 mil. Sk, t.j. o 8,58 %.
V zdrojoch zdravotného poistenia v porovnateľnom období roku 2000 je zahrnutých 910, 75 mil. Sk ( 578 000 tis. Sk poistné za ŽSR a 332 748 tis. Sk poplatky z omeškania na poistnom ŽSR), ktoré uhradili ŽSR za neodvedené zdravotné poistenie z minulých období.

Zdravotnícke zariadenia:
Tab.č.2										  v mil. Sk
mesiac | príjmy od ZP | ostatné príjmy | z toho: mimorozpočtové prostriedky | úhrady a zápočty ZZ spolu | z toho zápočty | dlhy ZZ ku koncu mesiaca
Január | 1 265, 99 | 558, 96 | 541, 50 | 1 933, 49 | 175, 96 | 12 367, 57
Február | 1 283, 47 | 93, 73 | 0 | 1 898, 87 | 261, 13 | 12 744, 21
Marec | 1 330, 94 | 486, 66 | 450, 00 | 2 287, 79 | 184, 98 | 12 814, 07
Apríl | 1 321, 65 | 292, 53 | 157, 50 | 2 097, 66 | 175, 14 | 13 121, 77
Máj | 1 386 ,99 | 1 080, 39 | 1 000, 00 | 3 147, 85 | 223, 71 | 12 549, 54
Jún | 1 356, 19 | 607, 56 | 500, 00 | 2 861, 18 | 210, 62 | 12 528, 40
Júl | 1 608, 37 | 127, 49 | 0 | 2 725, 78 | 183, 88 | 12 915,32
August | 1 587, 29 | 118, 42 | 0 | 2 643, 10 | 192, 67 | 12 859, 75
September | 1 459, 25 | 96, 06 | 0 | 2 928, 47 | 228, 52 | 13 584, 63
Spolu: | 12 600, 15 | 3 461, 80 | 2 649, 00 | 22 524, 19 | 1 836, 61 | -

Z údajov v tabuľke č.2 vyplýva, že príjmy od zdravotných poisťovní v zdravotníckych zariadeniach za prvých deväť mesiacov boli vo výške 12 600, 15 mil. Sk. Zdravotné poisťovne uvádzajú čiastku 14 777, 08 mil. Sk, v čom sú zahrnuté aj neštátne lôžkové zariadenia, ktoré nie sú zahrnuté v údajoch hlásení zdravotníckych zariadení. Rozdiel medzi údajmi je spôsobený aj časovým posunom na konci jednotlivých mesiacov v účtovaní poukázaných čiastok. V hláseniach zdravotníckych zariadení sú vzájomné zápočty vyčíslené zvlášť ako prostriedky, ktoré fyzicky nedostali. Po pripočítaní vzájomných zápočtov k príjmom zdravotníckych zariadení suma predstavuje 14 436, 76 mil. Sk a rozdiel medzi príjmami ZZ a výdavkami ZP vrátane zápočtov je  vo výške 340, 32 mil. Sk, čo je len 2,3 % odchýlka spôsobená vyššie uvedenými faktormi. V ostatných príjmoch zdravotníckych zariadení v celkovej sume 3 461, 80 mil. Sk sú uvedené príjmy z nájmov, odpredaj krvi, plazmy ale aj prostriedky poukázané MZ SR z výnosov privatizácie na úhradu starých dlhov a bežnú prevádzku za rok 2000 a na onkologický a kardiovaskulárny program, ktoré za prvých deväť mesiacov boli vo výške 2 649,0 mil. Sk, z toho 415, 0 mil. Sk na dlhy za lieky, 232, 50 mil. Sk na onkologický a kardiovaskulárny program, 501, 50 mil. Sk na bežnú prevádzku, 58, 00 mil. Sk pre Národný úrad práce a 1 442, 00 mil. Sk pre Sociálnu poisťovňu.
Úhrady vykázané zdravotníckymi zariadeniami voči dodávateľom za obdobie január až september 2001 predstavujú celkový objem 20 687, 59 mil. Sk a zápočty poistného s platbami za výkony v objeme 1 836, 61 mil. Sk.  
 V sumárnych údajoch nie sú zahrnuté vyhodnotenia mesačne za 11 zdravotníckych zariadení čo predstavuje cca 8,33% z celkového počtu lôžkových zariadení vrátane neštátnych zdravotníckych zariadení (nepredložili požadované údaje) . 

Súčasná finančná situácia v zdravotníctve z pohľadu financovania cez systém zdravotného poistenia. 

            Príjmy zdravotných poisťovní zo zdravotného poistenia pre rok 2001 sa predpokladajú vo výške 49 355, 64 mil. Sk. Pre výpočet zdrojov bol použitý aproximatívny odhad za porovnateľné obdobia predchádzajúcich dvoch rokov upravený o reálne zdroje január až september 2001. Skutočné plnenie k 30. 9. 2001 dokazuje, že odhad bol správny a je reálny predpoklad, že príjmy sa budú zvyšovať a naplní sa výška plánovaných príjmov na rok 2001. 
Tab.č.3											     v mil. Sk

Druhové členenie

dohodnuté výdavky ZP na ZS I.-IX.2001

v %

skutočné výdavky ZP na ZS
I.-IX.2001

v %

Ústavná zdrav. starostlivosť | 16 184,  89 | 45,00 | 14 777, 08 | 43,00
Lieky a zdrav. pomôcky | 10 789, 92 | 30,00 | 12 655,41 | 36,83
Ostatné | 8 991, 60 | 25,00 | 6 930, 28 | 20,17
Výdavky na ZS celkom, bez SF | 35 966, 41 | 100,00 | 34 362, 78 | 100,00

Podľa navrhnutého intersektorálneho členenia zo strany zdravotných poisťovní pre zariadenia ústavnej zdravotnej starostlivosti mali byť realizované v sledovanom období roku 2001 úhrady v objeme 16 184, 89 mil. Sk ( 45%), za lieky a zdravotnícke pomôcky 10 789, 92 mil. Sk ( 30%) a ostatným poskytovateľom zdravotnej starostlivosti 8 991, 60 mil. Sk ( 25%). V prepočte sa počítalo so sumou 35 996, 41 mil. Sk, táto neobsahuje prostriedky vo výške 788, 15 mil. Sk o ktoré sa znížili záväzky zdravotníckych zariadení voči Sociálnej poisťovni.
Celkové disponibilné  zdroje zdravotných poisťovní (bez zápočtov ZZ so Sociálnou poisťovňou) za obdobie január až september 2001 predstavujú 37 153, 17 mil. Sk, z toho výber poistného 25 222, 98 mil. Sk, výsledok prerozdelenia poistného 9 121, 25 mil. Sk, návratná finančná výpomoc 400, 00 mil. Sk. platba štátu za bezdomovcov 1, 80 mil. Sk a iné príjmy 505, 25 mil. Sk. Na tvorbu správneho fondu sa použili prostriedky vo výške 1 186, 76 mil. Sk.
Z celkových  zdrojov na  zdravotnú starostlivosť v januári až septembri 2001 použili zdravotné poisťovne 34 362, 78 tis. Sk, z toho  na ústavnú zdravotnú starostlivosť 14 777, 08 mil. Sk, t.j. 43,00%, na lieky a zdravotnícke pomôcky  12 655, 41 mil. Sk  t.j. 36,83%  a ostatným poskytovateľom  zdravotnej  starostlivosti  6 930, 28  mil. Sk  t.j. 20,17%.
  Oproti navrhnutému intersektorálnemu členeniu za sledované obdobie v ústavnej zdravotnej starostlivosti došlo k zníženiu výdavkov o 1 407, 80 mil. Sk, ale u liekov a  zdravotníckych pomôcok k zvýšeniu o 1 865, 49 mil. Sk. 
Členenie úhrad za ZS podľa PZS za I.-III. štvrťrok 2001 | | |
Tab.č.4 | | | | | v %
TYP  PZS | VšZP | SZP | CHZP Apollo | VZP Dôvera | ZZP Sidéria-Istota
LZ spolu | 44,31 | 38,15 | 37,97 | 45,51 | 42,47
z toho:   -cash | 42,86 | 35,95 | 36,27 | 34,07 | 36,71
-zápočty | 1,45 | 2,20 | 1,70 | 11,44 | 5,76
Polikliniky | 2,59 | 2,87 | 3,50 | 3,48 | 1,70
Lekári | 14,16 | 12,52 | 17,78 | 16,09 | 18,32
Lekárne | 33,96 | 40,42 | 34,29 | 30,37 | 31,98
Výdajne a optiky | 2,32 | 2,20 | 2,54 | 1,84 | 2,36
Kúpele | 0,91 | 0,77 | 0,55 | 0,42 | 0,92
ZS v cudzine | 0,14 | 0,15 | 0,24 | 0,08 | 0,08
Ostatné | 1,61 | 2,92 | 3,13 | 2,21 | 2,17
S p o l u | 100,00 | 100,00 | 100,00 | 100,00 | 100,00

Zdravotné poisťovne ani v jednom mesiaci sledovaného obdobia roku 2001 nedodržali  intersektorálne členenie, z čoho vyplynul nedostatok reálnych zdrojov v nemocniciach, kde nedodržiavali ani zmluvne dohodnutý objem výkonov (až na VZP Dôvera, čo vzhľadom na objem neovplyvní celkové nedofinancovanie). Celý systém sa postupne týmto spôsobom zadlžuje. V prípade zachovania  intersektorálneho členenia by bola situácia v lôžkových zariadeniach  lepšia a dlhy by boli na úrovni 12 176, 83 mil. Sk. Je to aj v dôsledku zavedenia podrobného sledovania jednotlivých subjektov, transformačných krokov a v neposlednej miere aj staré dlhy sa postupne vyrovnávajú ako to vyplýva z uznesení vlády č. 485/2000, č. 603/2000, č. 502/2001.
V štátnych príspevkových organizáciách došlo v 3.štvrťroku 2001 k  narastaniu dlhov, čo sa prejavilo najmä v mesiaci septembri (tab.č.2, str.2), v ktorom bol zaznamenaný nárast dlhov o 725, 89 mil. Sk, z toho na liekoch cca 350 mil. Sk, na odvodoch do Sociálnej poisťovne cca 360 mil. Sk a rozdiel predstavujú ostatné komodity. Omeškávanie  platieb zo strany lôžkových zdravotníckych zariadení voči dodávateľom zvyšuje percento penalizačných faktúr, ktoré následne odčerpávajú zdroje zdravotníckych zariadení. 
Nárast dlhov bol ovplyvnený skutočnosťou, že napriek schválenému uzneseniu vlády č.502/2001 neboli ani v jednom mesiaci 3. štvrťroka uvoľnené mimorozpočtové zdroje. V 3. štvrťroku 2001 sa  uhrádzali penalizačné faktúry a súdne trovy z príjmov určených na prevádzku bežného mesiaca, v dôsledku čoho nemohli platiť výdavky bežného mesiaca (hlavne voči SPP, SEZ, VaK a dodávateľom liekov a zdravotníckych pomôcok). 
Narastanie dlhov okrem uvedenej skutočnosti spôsobilo aj kontinuálne nenapĺňanie intersektorálneho členenia zo strany zdravotných poisťovní voči lôžkovým zdravotníckym zariadeniam, ktoré bolo ovplyvnené penalizáciou zo strany lekární a niektorých zdravotníckych zariadení. Za sledované obdobie uhradila VšZP z titulu exekučných príkazov 118 mil. Sk, penalizačné faktúry ďalšie eviduje vo výške 694 mil. Sk, z toho 420,0 mil. Sk predstavujú uznané penalizácie. CHZP Apollo uhradila penalizačné faktúry vo výške 27,6 mil. Sk, Sidéria-Istota eviduje penalizačné faktúry vo výške 36,0 mil. SK a ďalších 50,0 mil. Sk rieši v súdnych sporoch . SZP eviduje penalizačné faktúry a súdne poplatky vo výške 92,4 mil. Sk, z uvedenej čiastky uhradila 46,9 mil. Sk, VZP Dôvera eviduje 21,7 mil. Sk na penalizačných faktúrach, z toho  uhradila 4,7 mil. Sk.

Pre porovnanie uvádzame vývoj dlhov od roku 1994 do 2000 s tým, že tabuľka obsahuje údaje za dlhy po lehote splatnosti za všetky zdravotnícke zariadenia v organizačnej pôsobnosti MZ SR vykázané v príslušnom roku k 31.12. Členenie dlhov je tiež odlišné s tým, že dlhy za energie sú v roku 2001 sledované podľa dodávateľov a sú podrobnejšie sledované iné komodity (potraviny, palivá). Z tabuľky vidieť, že najprudší nárast dlhov bol v rokoch 1998 – 1999. Tabuľka zobrazuje statický stav dlhov k 31.12 príslušného roka. Reálna situácia v dlhoch je uvedená v tabuľke č. 2 a vybrané komodity v tabuľke č.6.	
	Tab.č.5	   									v  mil. Sk
| 1994 | 1995 | 1996 | 1997 | 1998 | 1999 | 2000
Palivá | 58, 78 | 73, 00 | 80, 37 | 124, 04 | 198, 20 | 207, 30 | 294, 98
Energie | 270, 03 | 313, 01 | 287, 91 | 429, 24 | 916, 86 | 949, 71 | 1 271, 65
Potraviny | 67, 66 | 78, 23 | 84, 13 | 137, 76 | 196, 04 | 212, 58 | 178, 56
Lieky a ŠZM | 1 195, 14 | 1 333, 81 | 1 494, 01 | 2 569, 42 | 3 548, 36 | 3 728, 28 | 3 788, 77
Poistné | 0 | 504, 87 | 395, 15 | 670, 27 | 1 772, 26 | 3 058, 84 | 4 355, 86
Ostatné | 398, 506 | 552, 80 | 581, 05 | 846, 27 | 1 791, 80 | 2 431, 25 | 2 135, 62
SPOLU | 1 990, 11 | 2 855, 73 | 2 922, 62 | 4 777, 00 | 8 423, 51 | 10 587, 95 | 12 025, 43

Pripravované oddĺženie v hlavných komoditách sa bude týkať najmä dodávateľov energií, liekov a ŠZM, Sociálnej poisťovne a Národného úradu práce. V tabuľke sa uvádzajú dlhy voči hlavným dodávateľom podľa stavu k 28.2.2001 za obdobia v ktorých vznikli. Je ňom premietnuté oddĺženie počas roka 2001 a to 415 mil. Sk voči dodávateľom liekov a ŠZM a 1 500 mil. Sk voči Sociálnej poisťovni a NÚP.

Dlhy ŠZZ voči hlavným dodávateľom podľa rokov v ktorých vznikli (istina stav k 28.2.2001) |
Tab.č.6 | | | | | | | v mil. Sk
Organizácia | 1993 - 1996 | 1997 | 1998 | 1999 | 2000 | 2001 | Spolu
SPP | 12, 13 | 43, 35 | 121, 74 | 188, 18 | 292, 77 | 131, 48 | 789, 65
VaK | 0 | 2, 44 | 40, 99 | 118, 53 | 259, 66 | 58, 84 | 480, 46
SEZ | 1, 94 | 22, 63 | 72, 72 | 143, 65 | 200, 83 | 69, 67 | 511, 44
Lieky a ŠZM | 0 | 0 | 204, 56 | 861, 49 | 2 356, 44 | ** | 3 422, 48
Sociálna poisťovňa | 0 | 0 | 0 | 0 | 724, 47 | 163, 70 | 888, 17
SPOLU | 14, 07 | 68, 41 | 440, 01 | 1 311, 84 | 3 834, 17 | 423, 69 | 6 092, 19
NÚP údaje v požadovanom členení neposkytlo | | | | | | | 425, 57
** odhadom za 1. polrok 2001 zvýšenie o  330 mil. Sk | | | |
Kumulatívne | | | | | | |
Organizácia | 1993 - 1996 | 1997 | 1998 | 1999 | 2000 | 2001 | Spolu
SPP | 12, 13 | 55, 48 | 177, 22 | 365, 40 | 658, 17 | 789, 65 | 789, 65
VaK | 0 | 2, 44 | 43, 43 | 161, 96 | 421, 62 | 480, 46 | 480, 46
SEZ | 1, 94 | 24 ,57 | 97, 29 | 240, 94 | 441, 77 | 511, 44 | 511, 44
Lieky a ŠZM | 0 | 0 | 204, 56 | 1 066, 04 | 3 422, 48 | 3 422, 48 | 3 422, 48
Sociálna poisťovňa | 0 | 0 | 0 | 0 | 724, 47 | 888, 17 | 888, 17
SPOLU | 14, 07 | 82, 48 | 522, 49 | 1 834, 33 | 5 668, 50 | 6 092, 19 | 6 092, 19
NÚP údaje v požadovanom členení neposkytlo | | | | | | | 425, 57

Všeobecná zdravotná poisťovňa nerealizovala úhrady v lôžkových zdravotníckych zariadeniach ani do výšky minimálnej ceny, ktorá je stanovená cenovým opatrením od 1. mája 2001 z dôvodu presunu zdrojov v prospech lekární. Napriek tomu, že  zdravotné poisťovne uhradili lekárňam o 1 865, 49 mil. Sk viac ako bola predpokladaná úhrada za uvedené obdobie podľa intersektorálneho členenia, záväzky voči lekárňam vykazujú zdravotné poisťovne k 30.9.2001 vo výške 6 122, 90 mil. Sk.
Záväzky zdravotných poisťovní za lieky a zdravotné pomôcky | |
Tab. č.7 | | | | | | | v mil. Sk
Obdobie | VšZP | SZP | CHZP Apollo | VZP Dôvera | ZZP Sid.-Ist. | Spolu | Kumulatívne
I.-XII.1996 | | 0,07 | | | | 0,07 | 0,07
I.-XII.1997 | | | | | 0,10 | 0,10 | 0,17
I.-XII.1998 | | 4, 05 | | 1, 06 | 0,23 | 5, 34 | 5, 50
I.-XII.1999 | | 9, 02 | | | 0,32 | 9, 34 | 14, 85
I.-XII.2000 | 0,57 | 5, 01 | | 0,20 | 0,26 | 6, 04 | 20, 88
I:2001 | 1, 18 | 0,97 | 0,41 | 0,04 | 0,01 | 2, 60 | 23, 48
II.2001 | 7, 44 | 1, 06 | 1, 09 | | 0,14 | 9, 74 | 33, 22
III.2001 | 15, 62 | 0,96 | 1, 76 | 0,19 | 0,20 | 18, 73 | 51, 96
IV.2001 | 48, 93 | 1, 17 | 6, 10 | 0,02 | 0,11 | 56, 32 | 108, 28
V.2001 | 280, 70 | 1, 16 | 45, 60 | 0,07 | 0,02 | 327, 55 | 435, 83
VI.2001 | 651, 43 | 2, 52 | 65, 48 | 0,02 | 53, 00 | 772, 46 | 1 208, 29
VII.2001 | 1 002, 65 | 165, 15 | 85, 82 | 0,20 | 76, 82 | 1 330, 64 | 2 538, 93
VIII.2001 | 1 102, 26 | 140, 51 | 108, 11 | 0,17 | 73, 97 | 1 425, 03 | 3 963, 96
IX.2001 | 2 083, 38 | 6, 78 | 8, 97 | 56, 54 | 3, 27 | 2 158, 94 | 6 122, 90
Spolu | 5 194, 15 | 338, 42 | 323, 35 | 58, 51 | 208, 47 | 6 122, 90 | x
 Z tabuľky č.7 je zrejmé, že ak by boli zdroje na oddĺženie v zmysle uznesenia vlády č.502/2001 a zdravotné poisťovne by zaplatili za lieky a zdravotnícke pomôcky 1 mld. Sk, znamenalo by to úhradu záväzkov až do júna 2001. 
Od 1.1. 2001 do lekární išlo mesačne 1 406, 16 mil. Sk, a pritom záväzky zdravotných poisťovní za lieky a zdravotnícke pomôcky vzrástli od 1.1. 2001 do 30. 9. 2001 o 803,00mil. Sk, čo je mesačne cca. 89, 22mil. Sk. Ak by bolo dodržané intersektorálne členenie záväzky zdravotných poisťovni by vzrástli za obdobie od 1.1.2001 do 30.9.2001 ešte o  1 865, 49 mil. Sk. Naopak skutočné príjmy za obdobie január až september 2001 u ústavnej a ostatnej zdravotnej starostlivosti financovanej cez zdravotné poisťovne poklesli oproti intersektorálnemu členeniu o 3 469, 12 mil. Sk. 
Ak bude pokračovať trend nenapĺňania intersektorálneho členenia u ústavnej zdravotnej starostlivosti, nenaplnia sa v zmysle uznesenia vlády č.502/2001 mimorozpočtové zdroje je pravdepodobné, že zadĺženosť ústavnej zdravotnej starostlivosti bude narastať, čo môže viesť k ďalšiemu zhoršeniu platobnej schopnosti zdravotníckych zariadení a následnej druhotnej platobnej neschopnosti. 

B. Vyhodnotenie opatrení na zamedzenie nárastu dlhov

1. Zvýšenie efektivity poskytovania zdravotnej starostlivosti

Ministerstvo zdravotníctva SR s cieľom zefektívniť poskytovanie zdravotnej starostlivosti, naďalej presúva ťažisko poskytovania zdravotnej starostlivosti do ambulantnej najmä primárnej zdravotnej starostlivosti. Sieť zdravotníckych zariadení primárnej zdravotnej starostlivosti považujeme za optimálnu až na určité regionálne nerovnomernosti, ktorých korekcie postupne realizujeme v súlade s potrebami príslušného regiónu.
Najväčšie zmeny sa realizujú v ústavnej zdravotnej starostlivosti, pričom Ministerstvo zdravotníctva SR naďalej pokračuje v procese reštrukturalizácie zdravotníckych zariadení ústavnej zdravotnej starostlivosti s cieľom vytvoriť optimálnu sieť poskytovateľov zdravotnej starostlivosti, ktorá bude dostupná občanovi v príslušnom regióne. 
Od roku 1998 poklesol počet akútnych postelí v SR o 16 %, v roku 1998 bolo 32 611 akútnych nemocničných postelí, v roku 2001 je počet akútnych nemocničných postelí 
27 400 a neustále sa znižuje. V priebehu roku 2001 poklesol počet akútnych nemocničných postelí o 1 561  k 31. 10. 2001 .
 V rámci úprav posteľového fondu dochádza k uzatváraniu celých ošetrovacích jednotiek, resp. časti ošetrovacích jednotiek tak, aby bolo možné v nadväznosti na redukciu posteľového fondu upraviť aj počty personálu a vo vhodných prípadoch uvoľnené priestory prenajať, resp. odpredať ako prebytočný majetok štátu.
V oblasti ústavnej zdravotnej starostlivosti MZ SR kladie dôraz na postupné skracovanie priemerného ošetrovacieho času cca o 1 deň ročne.  Naším cieľom je dosiahnuť stav 27 000 akútnych nemocničných postelí v SR, t.j. 5 akútnych postelí na 1000 obyvateľov, 1 chronickú posteľ na 1000 obyvateľov a 1 psychiatrickú posteľ na 1000 obyvateľov, v budúcnosti sa však chceme dostať ešte ďalej, a to na 4,4 akútnych postelí na 1000 obyvateľov, čím by sme dosiahli stav porovnateľný s vyspelými krajinami EÚ. 
 Doposiaľ bola uskutočnená transformácia v 35 zdravotníckych zariadeniach ústavnej zdravotnej starostlivosti a celkove bolo zredukovaných 1 292 postelí. 
Ministerstvo zdravotníctva predpokladá, že vzhľadom na redukciu postelí ako aj reprofilizáciu dôjde k efektívnejšiemu využitiu lôžkového fondu a k zvýšeniu štandardu poskytovanej zdravotnej starostlivosti.

VÝVOJ ZAMESTNANOSTI PODĽA KATEGÓRIÍ  V ŠTÁTNYCH ZDRAVOTNÍCKYCH ZARIADENIACH
FINANCOVANÝCH ZO ZDROJOV ZDRAVOTNÉHO POISTENIA (MZ SR + KÚ) |
POČET ZAM. | r.1995 | r.1996 | index 96/95 | r.1997 | index 97/96 | r.1998 | index 98/97 | r.1999 | index 99/98 | r.2000 | index 99/00 | I.polrok 2001
SR SPOLU ,z toho: | 92253 | 82998 | 90,0 | 78853 | 95,0 | 78402 | 99,4 | 76856 | 98,0 | 74601 | 97,1 | 74673
LEKÁRI | 13333 | 10740 | 80,6 | 9706 | 90,4 | 9764 | 100,6 | 9766 | 100,0 | 9623 | 98,5 | 9622
(priemerný evidenčný počet zamestnancov prepočítaný - zdroj: údaje ÚZIŠ ročné výkazy P 2-04 )
	Z tabuľky je zrejmé, že celkový počet zamestnancov od roku 1995 do I. polroka 2001 poklesol o 17 580 , index 80,9.

2.	Novela cenového opatrenia MF SR 

Novela cenového opatrenia je ďalším pokračovaním zmeny a vývoja systému úhrad a
pokračovaním  uzatvárania systému financovania so snahou dosiahnuť vyrovnanú bilanciu zdrojov zdravotného poistenia so systémom poskytovania zdravotnej starostlivosti. Je jedným  z najdôležitejších nástrojov dlhodobého riadenia procesov štrukturálnych zmien ekonomiky v systéme poskytovania zdravotnej starostlivosti. Predstavuje len čiastkové riešenie pre plné dosiahnutie vyrovnanej bilancie, základným systémovým opatrením bude novela zákona NR SR č. 98/1995 Z. z. o Liečebnom poriadku, ktorá definuje rozsah zdravotnej starostlivosti poskytovanej na základe navrhovaného základného zdravotného poistenia. Základné poistenia ako aj iné druhy zdravotného poistenia sú obsiahnuté  v návrhu novely zákona o zdravotnom poistení.  
Cieľom návrhu novely cenového opatrenia je nevyhnutnosť oddeliť v ústavnej zdravotnej starostlivosti financovanie hospitalizovaných  pacientov od úhrady vyžiadaných služieb zo strany primárnej a sekundárnej ambulantnej starostlivosti, spoločných vyšetrovacích a liečebných zložiek a dopravy. Jedná sa o sprehľadnenie financovania tých činností, ktoré v nemocniciach tvoria indukovaný dopyt, nakoľko doteraz neexistovali dostatočne účinné metódy pre limitovanie nárastu uvedeného druhu výdajov. 
	Ďalším dôvodom je zrovnoprávnenie  financovania štátnych a neštátnych subjektov. Dôvodom zmien v oblasti ambulantnej starostlivosti  u praktických lekárov je implementácia motivačných prvkov pri poskytovaní  preventívnej starostlivosti a rozčlenenie výšky úhrad podľa vekových kategórií, lepšie zodpovedajúce nákladovosti 
( výdavkom a indexom rizika ) poistencov zdravotných poisťovní. 
	Z dôvodu valorizácie je u  sekundárnej  a  následnej ambulantnej starostlivosti navrhované zvýšenie doterajšej minimálnej ceny a zvýšenie maximálnej ceny tak, aby bol vytvorený priestor pre podporu a implementáciu kontraktácie podľa reálnych podmienok s možnosťou hodnotenia efektivity v závislosti na preskripcii liekov. Zmluvné podmienky medzi poskytovateľmi a zdravotnými poisťovňami budú upravené podľa  pravidiel úhrad. 
	V ústavnej starostlivosti je navrhovaný nový spôsob úhrad založený na cene za ukončenú hospitalizáciu pre jednotlivé typy oddelení podľa typov zdravotníckych zariadení kontraktačným spôsobom. Cieľom je dosiahnutie zníženia súčasnej hospitalizovanosti z 200 pacientov/1000 obyvateľov na 180 pacientov/1000obyvateľov, čo v celoslovenskom meradle predstavuje pokles cca 950 pacientov hospitalizovaných ročne. 
	Pokračujú práce pri stanovení cien  tzv. jednodňovej hospitalizácie v tých medicínskych odboroch, ktoré umožňujú výrazne skrátiť dĺžku hospitalizácie. Vyhodnocované sú podklady a údaje pre detailnejšiu klasifikáciu cien výkonov dialýz, atroskopických výkonov a stanovenie reálnej ceny odberu krvi, nakoľko stanovenie cien uvedených výkonov v prílohe zákona o Liečebnom poriadku nezodpovedá realite a požiadavkám na refundácie resp. výkony nie sú v terajšom znení príloh správne definované.

3.	Opatrenia v oblasti liekovej politiky

Medzi  opatrenia, ktoré by mali zabezpečiť zvýšenie efektivity poskytovania zdravotnej starostlivosti patrí aj dôsledné dodržiavanie liekových formulárov nemocníc. Pracovná komisia pre nemocničné lekárenstvo pri MZ SR uskutočnila v zariadeniach ústavnej starostlivosti dotazníkový prieskum, ktorého cieľom bolo vyhodnotiť používanie nemocničných liekových formulárov v  roku 2000. Výsledky sledovania potvrdili nerovnomerný záujem manažmentov  zdravotníckych zariadení o tento nástroj liekovej politiky. Ministerstvo zdravotníctva vypracovalo pokyn pre zdravotnícke zariadenia na aktualizáciu nemocničných liekových formulárov. 
Kategorizácia liekov schválená k 15. 10. 2001 v prepočte na štruktúru spotreby v roku 2000 prináša úsporu 500 000 tis. Sk. MZ SR predkladá NR SR návrh novely zákona o Liečebnom poriadku, ktorý umožní podstatné skrátenie kategorizačného konania a účinnejšie využívanie tohto nástroja liekovej politiky.

4.	Zúženie rozsahu zdravotnej starostlivosti poskytovanej zo zdrojov základného zdravotného poistenia

Nové cenové opatrenie svojou filozofiou ovplyvní rozsah poskytovanej zdravotnej  starostlivosti zo zdrojov zdravotného poistenia tým, že zavádza bonifikačné a malifikačné prvky primárnej ambulantnej starostlivosti a vytvorí tlak na skracovanie ošetrovacej doby a zníženie počtu hospitalizovaných pacientov. Uvedené prvky sa uplatňujú aj v iných krajinách v snahe stabilizovať výdavky pre túto oblasť poskytovanej zdravotnej starostlivosti. Ministerstvo zdravotníctva SR vypracovalo návrh nového zákona o zdravotnom poistení, ktorý okrem iných zmien zavádza inštitút doplnkového zdravotného poistenia ako súčasti povinného zdravotného poistenia s možnosťou rozšíriť toto doplnkové poistenie  zmluvou tak, aby platba poistného na základe tejto zmluvy kryla celkom alebo čiastočne náklady spoluúčasti poistenca alebo zamestnávateľa. Navrhovaný zákon si nenárokuje komplexné vyriešenie problému financovania zdravotnej starostlivosti poskytovanej na základe povinného zdravotného poistenia. Je však prvým a nevyhnutným krokom k vytvoreniu legislatívneho rámca pre následné systémové riešenie a odstránenie deficitu finančných zdrojov prostredníctvom obsahových zmien Liečebného poriadku. Nevyhnutným predpokladom je vytvorenie dobrovoľného nepovinného poistenia ako nástroja, ktorý umožní poistencovi únosnejšou mierou znášať finančnú záťaž spoluúčasti na nákladoch za zdravotnú starostlivosť v porovnaní s priamou úhradou. Zavedením doplnkového poistenia a zmluvného poistenia sa vytvára predpoklad pre väčšiu zainteresovanosť samotného pacienta  v starostlivosti o svoje zdravie.

5.	Urýchlenie predaja prebytočného majetku

V nadväznosti na platnú legislatívu (zákon č. 278/1993 Z. z. o správe majetku štátu 
v znení neskorších predpisov) ministerstvo zdravotníctva odhaduje, že očakávaný ekonomický prínos bude len vo výške cca 250 mil. Sk. V prijatých opatreniach kde sa tento prínos pôvodne kvantifikoval vo výške 800 mil. Sk sa uvažovalo s tým, že príde k zmene príslušných ustanovení zákona tak, aby pri predaji neupotrebiteľného  majetku zdravotníckych zariadení boli zakotvené také podmienky, ktoré umožnia neupotrebiteľný  majetok odpredať vo väčšom rozsahu. Vzhľadom na podmienky, ktoré stanovuje platný zákon, nie je záujem o kúpu neupotrebiteľného majetku. Najväčším problémom sa javí stanovenie kúpnej ceny. Treba si uvedomiť, že prebytočný a neupotrebiteľný majetok zdravotníckych zariadení je v zlom technickom a prevádzkovom stave. 80% budov je lokalizovaných v rámci areálu nemocníc, čo obmedzuje ich všeobecnú použiteľnosť, resp. vyžaduje vyššie náklady na ich prestavbu. Vzhľadom k tomu, že sa jedná o účelové objekty a možnosť podnikania v nich je obmedzená  javí sa nereálnou možnosť odpredaja s navýšením ceny o 100% v zmysle citovaného zákona.
Bez zmeny vykonávacieho predpisu k platnému zákonu nie je možné prostriedky získané z odpredaja použiť na úhradu starých dlhov, ale tieto sú v plnom rozsahu príjmom fondu reprodukcie investičného majetku (na nákup investícií). Ministerstvo zdravotníctva už v predchádzajúcom období iniciovalo zmenu vykonávacieho predpisu v tom zmysle, aby z týchto zdrojov mohli zdravotnícke zariadenia uhrádzať dlhy resp. bežnú prevádzku pri nedostatku zdrojov v systéme zdravotného poistenia.

Riziká ovplyvňujúce  nedofinancovanie  systému zdravotnej starostlivosti.

1.   Krajský súd v Bratislave vyzval dňa 13.09.2001 vo veci konkurzu VšZP ako dlžníka, aby zostavila zoznam aktív a pasív s uvedením svojich dlžníkov, veriteľov a odovzdala ho súdu v zmysle zákona 328/1991 Z. z. o konkurze a vyrovnaní v znení neskorších predpisov, ktorá jej bola doručená 24.09.2001. V prípade, že nebudú uvoľnené mimorozpočtové zdroje a nezruší sa časové obmedzenie účinnosti Exekučného poriadku aj ďalší poskytovatelia zdravotnej starostlivosti budú vymáhať svoje pohľadávky voči zdravotným poisťovniam prostredníctvom súdnych exekútorov. Vyhlásením konkurzu hrozí kolaps najväčšej zdravotnej poisťovne a následne jej platobná neschopnosť voči ostatným poskytovateľom.

2.   Ustanovenie § 115 ods. 4 zákona č.233/1995 Z. z. o súdnych exekútoroch a exekučnej činnosti (Exekučný poriadok) a o zmene doplnení ďalších zákonov v znení zákona č.291/2001 Z. z.  stráca 31.1. 2002  účinnosť. Podľa citovaného ustanovenia sú z exekúcie vylúčené finančné prostriedky na účtoch zdravotných poisťovní z poistného, majetok obstaraný z prostriedkov poistného, finančné prostriedky na účtoch zdravotníckych zariadení určené na poskytovanie zdravotnej starostlivosti, majetok zdravotníckych zariadení obstaraný z prostriedkov poistného na zdravotné poistenie lieky a zdravotnícke pomôcky atď.
      V prípade, že sa nezruší časové obmedzenie účinnosti § 115 ods.4 Exekučného poriadku vypustením ustanovenia § 236 môže dôjsť k obmedzeniu poskytovania zdravotnej starostlivosti čím bude ohrozené ústavné právo občanov na zabezpečenie ochrany ich zdravia. Zároveň dôjde  k dvojkoľajnosti, nakoľko majetok  štátnych zdravotníckych zariadení, ktoré v zmysle zákona č.416/2001 Z. z. o prechode niektorých pôsobnosti z orgánov štátnej správy na obce a na vyššie územné celky, prechádzajú do pôsobnosti samosprávy sa stáva majetkom samosprávy a je chránený osobitným spôsobom. 

3.  Napriek opatreniam, ktoré prijala vláda SR na zamedzenie penalizácií  a súdneho vymáhania pohľadávok voči zdravotníckym zariadeniam zo strany  dodávateľov na podnet  niektorých  ministrov, podniky v ich pôsobnosti pristupujú  k penalizovaniu a súdnemu vymáhaniu pohľadávok od zdravotníckych zariadení. ( SPP, SEZ,VaK).

4.  Nekontinuálne odvádzanie poistného zo strany niektorých štátnych podnikov, konkrétne ŽSR  prehlbuje nedostatok finančných prostriedkov nielen v Spoločnej zdravotnej poisťovni, ale v celom  v systéme zdravotného poistenia, čo môže v niektorých mesiacoch spôsobiť prepad vo financovaní zdravotnej starostlivosti. Z dôvodu nepravidelnej a redukovanej platby poistného zo strany ŽSR a následne nedostatku zdrojov na úhradu zmluvným zdravotníckym zariadeniam neodvádza Spoločná zdravotná poisťovňa  na osobitný účet prerozdeľovania sumu stanovenú správcom osobitného účtu.
 
5.   Záväzok SZP k 31.09 2001 voči osobitnému účtu dosiahol 1 553 491 tis. Sk. Uvedený postup SZP, o ktorom  rozhodla Správna rada SZP zložená zo  zástupcov Ministerstva vnútra SR, Ministerstva obrany SR a Ministerstva pôšt a telekomunikácií SR  má výrazný negatívny dopad na platobnú schopnosť najmä VšZP a ZZP Sidéria – Istota.

6.   Neplnenie uznesenia vlády č.502/2001 spôsobuje situáciu, že zdravotnícke 
zariadenia musia uhrádzať staré dlhy z prostriedkov bežného mesiaca, čoho dôsledkom je narušenie alebo dokonca ohrozenie ich prevádzkyschopnosti a následné vznikanie nových dlhov. 

7.  VšZP disponuje 13 rozsudkami Najvyššieho súdu SR, v ktorých je vyjadrené, že nedošlo k prechodu záväzkov a pohľadávok zo zrušenej DZP Perspektíva na VšZP. Najvyšší súd SR vytkol nižším súdom nesprávne rozhodnutie spočívajúce v tom, že bez vykonania náležitého dokazovania posúdili prechod záväzkov a pohľadávok na VšZP. Niektoré okresné súdy odmietajú rešpektovať rozhodnutia Najvyššieho súdu SR a zamietajú námietky VšZP proti exekúcii za pohľadávky zrušenej zdravotnej poisťovne. 

Záver

Stav dlhov napriek prijatým opatreniam   v sledovanom období v zariadeniach ústavnej starostlivosti vo významnej miere ovplyvnili postupy dodávateľov liekov, zdravotníckych pomôcok ako aj dodávateľov energií, ktorí začali uplatňovať penalizácie. Uvedené nekonzistentné kroky spôsobili, že zdravotnícke zariadenia boli nútené uhradiť svoje záväzky z predchádzajúcich období z prostriedkov, ktoré obdržali od zdravotných poisťovní v bežnom období. V zmysle Exekučného poriadku niektoré lekárne vymáhali od zdravotných poisťovní svoje pohľadávky cestou exekúcií a súdnych rozhodnutí. Z tohoto dôvodu zdravotné poisťovne  realizovali  prednostne úhrady lekárňam na úkor ostatných poskytovateľov zdravotnej starostlivosti. Omeškaním platieb stúpa percento penalizačných faktúr, ktoré odčerpávajú zdroje zo systému zdravotného poistenia. Tento stav ohrozil vyplácanie úhrad pre poskytovateľov ústavnej zdravotnej starostlivosti na zabezpečenie bežného mesiaca a následne znemožnil plynulú prevádzku nemocníc. Uvedený postup môže nepriaznivo ovplyvniť aj kvalitu poskytovanej zdravotnej starostlivosti najmä v lôžkových zdravotníckych zariadeniach. V prípade, že do systému zdravotnej starostlivosti nebudú uvoľnené mimorozpočtové prostriedky v zmysle uznesenia vlády 
č. 502/2001 a nezabezpečí sa v Exekučnom poriadku trvalá výnimka vyňatia z exekúcie pre zdravotnícke zariadenia a zdravotné poisťovne, dôjde k prehĺbeniu nedofinacovania systému, k následnému ohrozeniu, prípadne ku kolapsu poskytovanej zdravotnej starostlivosti.